|  |  |  |
| --- | --- | --- |
|  | | |
|  |  | Кыргыз Республикасынын Билим берүү жана илим министрлигинин  **2021-жылдын 8-сентябрындагы**  **№ 1514/1** буйругу менен бекитилди |
|  |  |  |

**1-тиркеме**

**Кыргыз Республикасынын Билим берүү жана илим министрлигинин ведомстволук сыйлыктары жөнүндө ЖОБО**

Бул Жобо Кыргыз Республикасынын Өкмөтүнүн ... токтому менен бекитилген Кыргыз Республикасынын Билим берүү жана илим министрлигинин Жобосуна ылайык иштелип чыкты жана Кыргыз Республикасынын Билим берүү жана илим министрлигинин “Билим берүүнүн мыктысы”, “Илимдин мыктысы” төш белгилерине, “Кызматташтык салымы үчүн” медалына жана Ардак грамотасына сунуштоо тартибин аныктайт.

**1. Жалпы жоболор**

1. Кыргыз Республикасынын Билим берүү жана илим министрлигинин ведомстволук сыйлыктарын ыйгаруу Кыргыз Республикасынын билим берүү жана илим чөйрөсүндө маанилүү жеке салым кошкон адамдардын сиңирген эмгегин баалоонун, таануунун, дем берүүнүн формасы болуп саналат.

2. Төмөнкүлөр Кыргыз Республикасынын Билим берүү жана илим министрлигинин сыйлыктары болуп эсептелет:

* **“Билим берүүнүн мыктысы” төш белгиси**
* **“Илимдин мыктысы” төш белгиси**
* **“Кызматташтык салымы үчүн” медалы**
* **Ардак грамота**

3. “Билим берүүнүн мыктысы”, “Илимдин мыктысы” төш белгилери, “Кызматташтык салымы үчүн” медалы, Ардак грамота аталыштары мамлекеттик тилде жазылат.

4. Кыргыз Республикасынын Билим берүү жана илим министрлиги тарабынан Ведомстволук сыйлыктарды кароо боюнча комиссия (мындан ары – Комиссия) түзүлөт. Комиссиянын курамы министрдин буйругу менен бекитилет.

5. “Билим берүүнүн мыктысы”, “Илимдин мыктысы” төш белгилери, “Кызматташтык салымы үчүн” медалы, Ардак грамота менен сыйлоо Комиссиянын чечиминин негизинде, Кыргыз Республикасынын Билим берүү жана илим министрлигинин буйругуна ылайык ишке ашырылат.

6. “Билим берүүнүн мыктысы”, “Илимдин мыктысы” төш белгилери, “Кызматташтык салымы үчүн” медалы, Ардак грамота менен төмөнкү даталуу күндөрдө сыйлана алышат:

* Нооруз майрамы (21-март);
* Акыркы коңгуроо (25-май);
* Билим берүү кызматкерлеринин күнүнө карата (5-октябрь);
* Илим күнүнө карата (10-ноябрь);
* Жыл жыйынтыгына карата (25-январь);
* Билим берүү мекемелеринин мааракелерине карата;
* “Кызматташтык салымы үчүн” медалы жылына бир жолу.

**Комиссия министрдин тапшырмасынын негизинде башка даталуу күндөрдө дагы сыйлоого сунуштоого чечим кабыл алышы мүмкүн.**

**2.** **Кыргыз Республикасынын Билим берүү жана илим**

**министрлигинин “Билим берүүнүн мыктысы” төш белгиси**

7. Кыргыз Республикасынын Билим берүү жана илим министрлигинин “Билим берүүнүн мыктысы” төш белгиси менен илимий-педагогикалык эмгек стажы жалпысынан **15** жылданкем болбогон, билим берүү чөйрөсүндө, илим, илимий-педагогикалык, педагогикалык ишмердүүлүктө жетишкен ийгиликтери, окуу программаларынын, окуу китептеринин, усулдук колдонмолордун автору, педагогикалык жана тарбиялоо ишинде өзгөчө айырмаланган, алардын чыгармачыл дараметинин өнүгүшүн камсыз кылган, министрликтин Ардак грамотасы менен **3** жылдан эрте эмес сыйлангандан кийин ишмердүүлүгүндөгү жаңы ийгиликтери, жетишкендиктери, эмгеги үчүн билим берүү уюмдарынын мыкты мугалимдери жана билим берүү тармагында эмгектенген кызматкерлер сыйланышат.

**Кыргыз Республикасынын Билим берүү жана илим**

**министрлигинин “Илимдин мыктысы” төш белгиси**

8. Кыргыз Республикасынын Билим берүү жана илим министрлигинин “Илимдин мыктысы” төш белгиси менен илим багыттарын иштеп чыгууда, таанылган илимий мектептерди түзүүдө, илимий кадрларды тарбиялоодо жана даярдоодо сиңирген эмгеги үчүн, илим жаатындагы көрүнүктүү эмгектери, жогорку экономикалык натыйжа берген ойлоп табуулары жана ишке киргизген рационализатордук сунуштары үчүн илимий эмгек стажы жалпысынан **15** жылдан кем болбогон, министрликтин Ардак грамотасы менен **3** жылдан эрте эмес сыйлангандан кийин ишмердүүлүгүндөгү жаңы ийгиликтери, жетишкендиктери үчүн илим тармагында эмгектенген кызматкерлер сыйланышат.

**«Кызматташтык салымы үчүн» медалы**

10. Кыргыз Республикасынын Билим берүү жана илим министрлигинин «Кызматташтык салымы үчүн» медалы менен билим берүү чөйрөсүнө дайыма ар тараптуу колдоо көрсөткөн (мектеп, бала бакча, спорт залдарын салуу, билим берүү мекемелеринин материалдык-техникалык базасын оңдоо, жаңыртуу, айлана-чөйрөнү жашылдандыруу ж.б.), тарбия берүү, коомдук жана кайрымдуулук иштеринде олуттуу жетишкендиктери үчүн Кыргыз Республикасынын жарандары, юридикалык жактары, ошондой эле чет өлкөлүк жарандар жигердүү ишмердүүлүгү үчүн сыйланышат.

«Кызматташтык салымы үчүн» медалы төштүн сол тарабына тагылат.

**Кыргыз Республикасынын Билим берүү жана илим**

**министрлигинин Ардак грамотасы**

12. Кыргыз Республикасынын Билим берүү жана илим министрлигинин Ардак грамотасы менен билим берүү жана илим чөйрөсүндө жалпысынан **10** жылдан кем эмес илим, илимий-педагогикалык, педагогикалык иш стажына ээ болгон, кесипкөйлүгүн көрсөткөн жана жогорку көрсөткүчтөргө жеткен, билим берүү тармагында мамлекеттик саясатты жүзөгө ашырууга активдүү катышкан, иши боюнча жаза салынбаган, окуучулардын терең билим алышын камсыз кылган билим берүү уюмдарынын мыкты мугалимдери жана билим берүү тармагында эмгектенген кызматкерлер сыйланышат.

**3. Сыйлоого көрсөтүү критерийлери**

**Мектепке чейинки билим берүү уюмдары, жалпы билим берүү уюмдары, мектептен тышкаркы билим берүү уюмдары, атайын билим берүү уюмдары, балдарга, өспүрүмдөргө жана жаштарга кошумча билим берүү уюмдары үчүн:**

* Окуучусу олимпиаданын жеңүүчүсү болушу (республика, чет өлкөдө);
* Окуучусу жалпы республикалык тестирлөөдө жогорку балл алуусу же алтын сертификаттын ээси болушу, акыркы 5 жылдагы ЖРТдан окуучуларынын орточо жетишүүсү;
* Акыркы 3 жылдагы квалификациясын жогорулатуу курстарына катышуусу боюнча маалымат;
* “Жыл мугалими” республикалык сынагында жеңүүчү болуусу:
* Орто мектептер үчүн окуу китептеринин, окуу-методикалык эмгектердин авторлору болуусу;
* Орто мектептер үчүн билим берүү стандарттары боюнча окуу программаларынын авторлору болуусу;
* Окуу-тарбия процессинде алдыңкы жаңы методдорду жана инновациялык педагогикалык ыкмаларды, мастер-класстарды практикада колдонуусу жана кесиптештери арасында жайылтуусу;
* Эл аралык же республикалык долбоорлор менен иштеп, билим берүү мекемесине акча каражатын алып келүүсү;
* Окутууда патенттелген илимий ачылыш жасаган билим берүү кызматкерлери;
* Билим берүүнүн сапатын кепилдөөчү ар түрдүү комиссиялардагы, жумушчу топтордогу (Көз карандысыз аккредитациялык агенттиктердин эксперти, эл аралык деңгээлдеги жалпы билим берүүнү реформалоо боюнча уюмдардын эксперти) иши боюнча маалымат;
* Мектептин, райондук/шаардык билим берүү бөлүмүнүн, билим берүү уюмунун ардак грамоталары менен сыйлануусу зарыл.

**Башталгыч (кесиптик лицей, кесиптик орто окуу жайы), орто (орто окуу жайы, колледж, техникум), жогорку (институт, академия, университет, консерватория) жана ЖОЖдон кийинки кесиптик билим берүү уюмдары, кошумча кесиптик билим берүү уюмдары, илимий мекемелер үчүн:**

* Студенттер үчүн министрликтин грифи менен чыккан окуу китептеринин автору болуусу;
* Окумуштуулук даражасы, илимий наамынын болуусу;
* Эл аралык долбоорлор менен иштөөсү;
* Чет өлкөлөрдө өткөрүлгөн конференцияларда билим берүү жана илимий багыттарда (Scopus, Web of Science) докладдарды жасап, макалалары жарыялануусу;
* Ойлоп табуу, илимий ачылыштары, монографиялары болуусу;
* Диссертациялык кеңештин мүчөсү жана кандидаттык, докторлук дисстертацияларга жетекчи болуусу;
* Министрлик же көз карандысыз уюмдар тарабынан уюштурулган рейтингдерге катышуусу;
* Акыркы 3 жылдагы квалификациясын жогорулатуу курстарына катышуусу боюнча маалымат;
* Билим берүүнүн, илимдин сапатын кепилдөөчү ар түрдүү комиссиялардагы, жумушчу топтордогу (Көз карандысыз аккредитациялык агенттиктердин эксперти, эл аралык деңгээлдеги кесиптик билим берүүнү, илимди реформалоо боюнча уюмдардын эксперти) иши боюнча маалымат;
* Университеттин, орто кесиптик окуу жайдын, билим берүү уюмдарынын ардак грамотасы менен сыйланышы керек.

**4. Сыйлоого көрсөтүү убактысы**

14. “Билим берүүнүн мыктысы” төш белгиси жана Ардак грамота менен сыйлоо үчүн сыйлоо материалдары төмөнкү даталарга карата белгиленген мөөнөттөн кечигүүсүз келип түшүүсү зарыл:

* Нооруз (30-январь);
* Акыркы коңгуроо (30-март);
* Билим берүү кызматкерлеринин күнүнө карата (30-июнь);
* Илим күнүнө карата (30-сентябрь);
* билим берүү мекемелеринин мааракелерине карата (комиссиянын чечимине ылайык жүргүзүлүшү мүмкүн);
* “Кызматташтык салымы үчүн” медалы жылына бир жолу;
* жыл жыйынтыгына карата (комиссиянын чечимине ылайык жүргүзүлүшү мүмкүн).

**5. Сыйлоого көрсөтүү тартиби**

15. Министрликтин сыйлыктарына көрсөтүлгөн талапкерлердин документтери Министрликтин Ведомстволук сыйлыктарды кароо комиссиясына милдеттүү түрдө төмөнкү тартипте тапшырышы зарыл:

**Мектепке чейинки билим берүү уюмдары, жалпы билим берүү уюмдары, мектептен тышкаркы билим берүү уюмдары, атайын билим берүү уюмдары, балдарга, өспүрүмдөргө жана жаштарга кошумча билим берүү уюмдары үчүн:**

* Билим берүү уюмдары педагогикалык жамааттын жыйналышынын кабыл алынган чечими, тиешелүү сыйлоо материалдары бекитилген формага ылайык даярдалып, билим берүү уюмунун жетекчисинин сунушунун негизинде сыйлоого көрсөтүлөт. Сыйлоого сунушталган талапкерлердин тизмеси иштелип чыккан таблица түрүндө министрликтин [**kadrymon@mail.ru**](mailto:kadrymon@mail.ru)электрондук дарегине жөнөтүлүшү керек (тиркелет).

**Башталгыч (кесиптик лицей, кесиптик орто окуу жайы), орто (орто окуу жайы, колледж, техникум), жогорку (институт, академия, университет, консерватория) жана жождон кийинки кесиптик билим берүү уюмдары, кошумча кесиптик билим берүү уюмдары, илимий мекемелер үчүн:**

* Билим берүү уюмдарынын педагогикалык же окумуштуулар кеңешинин жамаатынын жыйналышынын кабыл алынган чечими, тиешелүү сыйлоо материалдары бекитилген формага ылайык даярдалып, билим берүү мекемесинин жетекчисинин сунушунун негизинде сыйлоого көрсөтүлөт. Сыйлоого сунушталган талапкерлердин тизмеси иштелип чыккан таблица түрүндө министрликтин [**kadrymon@mail.ru**](mailto:kadrymon@mail.ru)электрондук дарегине жөнөтүлүшү керек (тиркелет).

16. Билим берүү уюмдарынын жетекчисинин сунушу жок, комиссиянын отурумуна 2 ай мурун тапшыруу мөөнөттүн бузган, белгиленген тартипте даярдалбаган сыйлоо материалдары комиссиянын кароосуна алынып чыгарылбайт, кайтарылып берилбейт;

17. Комиссия зарыл болгон учурда тиешелүү билим берүү мекемелеринен көрсөтүлгөн талапкер жөнүндө кошумча маалыматты суроого укуктуу.

18. Министрликтин сыйлыктарына сунуштар Кыргыз Республикасынын Билим берүү жана илим министрлигине белгиленген сыйлоо күнүнө чейин 2 айдан кеч эмес киргизилүүгө тийиш.

19. Кыргыз Республикасынын Билим берүү жана илим министрлигинин “Билим берүүнүн мыктысы”,“Илимдин мыктысы” төш белгилери, “Кызматташтык салымы үчүн” медалы, Ардак грамота менен кайталап сыйлоо жүргүзүлбөйт.

20. “Билим берүүнүн мыктысы”, “Илимдин мыктысы” төш белгилери төштүн оң жагына тагылат жана мамлекеттик сыйлыктардан төмөн жайгаштырылат, “Кызматташтык салымы үчүн” медалы төштүн сол жагына тагылат жана мамлекеттик сыйлыктардан төмөн жайгаштырылат.

21. “Билим берүүнүн мыктысы”, “Илимдин мыктысы” төш белгилери, “Кызматташтык салымы үчүн” медалынын күбөлүгү жоголуп кеткен учурда, сыйланган адамдын жазуу жүзүндөгү арызына ылайык, мурунку чыгарылган буйруктун негизинде күбөлүктүн дубликаты берилет.

22. Келип түшкөн сыйлоо материалдары Комиссия тарабынан белгиленген тартипте каралат жана протокол менен бекитилет. Комиссиянын корутундусу боюнча министрликтин буйругу чыгарылат.

23. Комиссиянын сыйлоо же сыйлоодон баш тартуу жөнүндөгү чечими боюнча даттануулар, арыздар мыйзам чегинде каралат.

24. Тартиптик жаза колдонулган кызматкерлерди сыйлоого көрсөтүүгө бул жазалар белгиленген тартипте алынып салынганга же жоюлганга чейин жол берилбейт жана аны көзөмөл кылууга сунуштаган тарап милдеттүү.

25. Негизсиз сыйлоого сунуш берген билим берүү мекемелеринин жетекчилери Кыргыз Республикасынын мыйзамдарына ылайык жоопкерчилик тартышат.

26. Ведомстволук сыйлыктарды кароо боюнча комиссиянын катчылары келип түшкөн бардык сыйлоо материалдарын комиссиянын кароосуна алып чыгууга, комиссиянын чечими боюнча протокол даярдап, бардык комиссия мүчөлөрүн кол койдурууга, “Билим берүүнүн мыктысы”, “Илимдин мыктысы” төш белгилерин, “Кызматташтык салымы үчүн” медалын даярдап чыгарууга, Ардак грамота, грамоталарды басмаканага даярдатууга, сыйлыктарды таратууга милдеттүү.

27. Кыргыз Республикасынын ведомстволук сыйлыктары Кыргыз Республикасынын Билим берүү жана илим министри, статс-катчысы, орун басарлары, алардын тапшырмасы менен ведомство алдындагы мекемелердин, уюмдардын, окуу жайлардын, билим берүү бөлүмдөрүнүн жана башкармалыктарынын жетекчилери аркылуу ыйгарылат.

28. Жеке адамдын юбилейине карата ведомстволук сыйлыктар менен сыйлоо жүргүзүлбөйт.

29. Ведомстволук сыйлыктар сыйлык ээсинин өзүнө салтанаттуу түрдө тапшырылат. Ошол эле учурда “Билим берүүнүн мыктысы”, “Илимдин мыктысы” төш белгилеринин, “Кызматташтык салымы үчүн”медалынын күбөлүгү кошо берилет.

30. Сыйлыктардын материалдары Кыргыз Республикасынын Билим берүү жана илим министрлигинин архивинде 1 жыл сакталат жана мөөнөтү бүткөн учурда акт түзүлүп, жокко чыгарылат.

**6. Сыйлыкка көрсөтүүдө комиссиянын өзгөчө учурларда кароо тартиби жөнүндө**

31. Кыргыз Республикасынын Билим берүү жана илим министрлигинин Ведомстволук сыйлыктар боюнча комиссиясы өзгөчө учурларда илимий, мамлекеттик, педагогикалык иш стажы жетпеген, сыйлыгынын аралыгы **3** жыл толо элек, сыйлоо материалдары белгиленген мөөнөттөн кеч келип түшкөн, министрликтин ведомстволук сыйлыктары менен сыйланбаган адамды “Билим берүүнүн мыктысы”, “Илимдин мыктысы” төш белгилери, “Кызматташтык салымы үчүн” медалы жана Ардак грамота менен сыйлоого укуктуу.

|  |  |  |
| --- | --- | --- |
|  |  | Кыргыз Республикасынын Билим берүү жана илим министрлигинин  **2021-жылдын 8-сентябрындагы**  **№ 1514/1** буйругу менен бекитилди |

**2-тиркеме**

**Кыргыз Республикасынын Билим берүү жана илим министрлигинин сыйлыктарына тиешелүү сыйлоо материалдарынын тизмеси**

|  |  |
| --- | --- |
| **№ п/п** | **Тизме** |
| 1 | Жолдомо кат жана иштелип чыккан таблица (Үлгүсү тиркелет) |
| 2 | Сунуш кат (Үлгүсү тиркелет) |
| 3 | Толтурулган сыйлоо барагы (тиркелет) |
| 4 | Билим берүү уюмунун педагогикалык кеңешинин же окумуштуулар кеңешинин чечими |
| 5 | Сыйлыктарынын көчүрмөсү (кадр бөлүмү аркылуу күбөлөндүрүлүшү зарыл) |
| 6 | Эмгек китепчесинин көчүрмөсү (кадр бөлүмү аркылуу күбөлөндүрүлүшү зарыл) |
| 7 | Талапкердин илимий иштеринин жана окуу китептеринин, окуу-методикалык эмгектеринин тизмеси (9-10-пункттардагы критерийлер боюнча) |
| 8 | Паспорттун көчүрмөсү |

|  |  |  |
| --- | --- | --- |
|  |  | Кыргыз Республикасынын Билим берүү жана илим министрлигинин  **2021-жылдын 8-сентябрындагы**  **№ 1514/1** буйругу менен бекитилди |

**3-тиркеме**

**Сыйлоо барагы**

1. Фамилиясы, аты, атасынын аты
2. Кызматы, иштеген мекемесинин аты

(иштеген мекемеси жана ээлеген кызматы так көрсөтүлүүгө тийиш)

3. Туулган жылы, айы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Улуту

5. Билими, окуу жайдын аталышы

6. Мамлекеттик жана ведомстволук сыйлыктары:

(сыйлыктын аталышы)

7. Жалпы иш стажы

8. Тармактагы иш стажы

9. Жамааттагы иш стажы

10. Кайсы сыйлыкка сунушталды \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

201\_\_\_\_\_-ж. “\_\_\_\_\_\_\_\_\_” \_\_\_\_\_\_\_\_\_\_\_\_\_\_\_\_\_ протоколдун № \_\_\_\_\_\_

(педагогикалык кеңештин, окумуштуулар кеңешинин чечими)

11. Дареги, телефону:

12. Талапкердин эмгек жолу жана билим берүү тармагындагы кошкон өзгөчө эмгектери

**Жетекчи**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(Аты-жөнү, кызматы) (колу)

20\_\_\_\_\_-ж. «……»\_\_\_\_\_\_\_\_\_\_\_\_\_\_\_М.О.

|  |  |  |
| --- | --- | --- |
|  |  | Кыргыз Республикасынын Билим берүү жана илим министрлигинин  **2021-жылдын 8-сентябрындагы**  **№ 1514/1** буйругу менен бекитилди |

**4-тиркеме**

**Үлгү**

**Кыргыз Республикасынын**

**Билим берүү жана илим министрлигине**

**Сунуш**

**Талапкердин аты-жөнү \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Туулган жылы, улуту, билими, кайсы окуу жайды, кайсы адистик менен аяктагандыгы, педагогикалык стажы - жыл, илимий даражасы, окумуштуулук даражасы- \_\_\_ жыл, иштеген кызматы.

Талапкердин ишмердүүлүгүндөгү жетишкендиктери, ийгиликтери, эмгектери, билим берүү тармагына кошкон салымы даана, так, кыска, төмөнкү критерийлерге ылайык жазылуусу шарт.

***1. Мектепке чейинки билим берүү уюмдары, жалпы билим берүү уюмдары, мектептен тышкаркы билим берүү уюмдары, атайын билим берүү уюмдары, балдарга, өспүрүмдөргө жана жаштарга кошумча билим берүү уюмдары үчүн:***

* Окуучусу олимпиаданын жеңүүчүсү болуусу (республика, чет өлкөдө);
* Окуучусу жалпы республикалык тестирлөөдө жогорку балл алуусу же алтын сертификаттын ээси болушу, акыркы 5 жылдагы ЖРТдан окуучуларынын орточо жетишүүсү;
* Акыркы 3 жылдагы квалификациясын жогорулатуу курстарына катышуусу боюнча маалымат;
* “Жыл мугалими” республикалык сынагына катышуусу жана жеңүүчү болуусу:
* Орто мектептер үчүн окуу китептеринин, окуу-методикалык эмгектердин автору болуусу;
* Орто мектептер үчүн билим берүү стандарттары боюнча окуу программалардын автору болуусу;
* Окуу-тарбия процессинде алдыңкы жаңы методдорду жана инновациялык педагогикалык ыкмаларды, мастер-класстарды практикада колдонуусу жана кесиптештеринин арасында жайылтуусу;
* Эл аралык же республикалык долбоорлор менен иштеп, билим берүү мекемесине акча каражатын алып келүүсү;
* Окутууда патенттелген илимий ачылыш жасаган билим берүү кызматкерлери;
* Билим берүүнүн сапатын кепилдөөчү ар түрдүү комиссиялардагы, жумушчу топтордогу (Көз карандысыз аккредитациялык агенттиктердин эксперти, эл аралык деңгээлдеги жалпы билим берүүнү реформалоо боюнча уюмдардын эксперти) иши боюнча;
* **Мектептин, райондук/шаардык билим берүү бөлүмүнүн, билим берүү уюмунун ардак грамоталары менен сыйлануусу зарыл.**

***2. Башталгыч (кесиптик лицей, кесиптик орто окуу жайы), орто (орто окуу жайы, колледж, техникум), жогорку (институт, академия, университет, консерватория) жана жождон кийинки кесиптик билим берүү уюмдары, кошумча кесиптик билим берүү уюмдары, илимий мекемелер үчүн:***

* Студенттер үчүн министрликтин грифи менен чыккан окуу китептеринин автору болуусу;
* Илимий даражасы, илимий наамынын болуусу;
* Эл аралык долбоорлор менен иштөөсү;
* Чет өлкөлөрдө өткөрүлгөн конференцияларда билим берүү жана илимий багыттарда (Scopus, Web of Science) докладдарды жасап, макалаларынын жарыялануусу;
* Ойлоп табуу, илимий ачылыштары, монографиялары болуусу;
* Диссертациялык кеңештин мүчөсү жана кандидаттык, докторлук дисстертацияларга жетекчи болуусу;
* Министрлик же көз карандысыз уюмдар тарабынан уюштурулган рейтингдерге катышуусу;
* Акыркы 3 жылдагы квалификациясын жогорулатуу курстарына катышуусу боюнча маалымат;
* Билим берүүнүн сапатын кепилдөөчү ар түрдүү комиссиялардагы, жумушчу топтордогу (Көз карандысыз аккредитациялык агенттиктердин эксперти, эл аралык деңгээлдеги кесиптик билим берүүнү реформалоо боюнча уюмдардын эксперти) иши боюнча маалымат;
* **Университеттин, орто кесиптик окуу жайдын, билим берүү уюмдарынын ардак грамотасы менен сыйланышы керек.**

**Корутунду:**

Билим берүү мекемесинин аталышы, талапкердин аты-жөнү, кызматы жана кайсы ведомстволук сыйлыкка сунушталгандыгы жазылышы зарыл.

Жогорудагыларды эске алып, ***(Талапкердин аты-жөнү, ээлеген кызматы)*** Кыргыз Республикасынын Билим берүү жана илим министрлигинин ***(сыйлыктын аталышы)*** сунуш кылат.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мекеменин жетекчиси Аты-жөнү

|  |  |  |
| --- | --- | --- |
|  |  | Кыргыз Республикасынын Билим берүү жана илим министрлигинин  **2021-жылдын 8-сентябрындагы**  **№ 1514/1** буйругу менен бекитилди |

**5-тиркеме**

**Үлгү**

**Кыргыз Республикасынын**

**Билим берүү жана илим министрлигине**

**Жолдомо кат**

***Билим берүү мекемесинин аталышы*** Кыргыз Республикасынын Билим берүү жана илим министрлигинин ведомстволук сыйлыктары менен сыйлоого төмөнкү сыйлоо материалдарды жөнөтөт.

**Кыргыз Республикасынын Билим берүү жана илим министрлигинин (сыйлыктын аталышы) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:**

|  |  |  |  |  |  |  |
| --- | --- | --- | --- | --- | --- | --- |
| 1 | **Облус, район, шаары, мекеменин аталышы** | **Талапкердин аты-жөнү, туулган жылы** | **Кызматы** | **Педагогикалык стажы** | **Сыйлыктары, жылы** | **Салымы** |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мекеменин жетекчиси Аты-жөнү